ગામના અગ્રણી અને માજી સરપંચ બાબુભાઈ જણાવે છે કે, આ બાબતે ૧ વર્ષ પહેલાં પણ એસ.ટી ડેપો અને ધારાસભ્ય અને મુખ્યમંત્રીને રજૂઆત કરી હતી. તેમ છતાં પણ અમારા ગામના વિદ્યાર્થીઓનો પ્રશ્ન ઉકેલાયો ન હતો. આ વખતે પણ ફરી વખત રજૂઆત કરી છે. તેમ છતાં હજુ સુધી કોઈ પ્રશ્ન હલ થયો નથી. અમારા ગામના વિદ્યાર્થીઓ રોજ સવારે ૬ વાગ્યામાં આવી જાય છે અને પ્રાઈવેટ સાધનોમાં જાય છે. અમુક વિદ્યાર્થીઓ તો એટલા મધ્યમ વર્ગના જે ખેતમજુરી કરીને પોતાના બાળકોને ભણાવે છે. હવે જ્યારે પોતાના બાળકોને વધારાના પૈસા આપવાના થાય તો મહિને બીજા રૂ. ૬૦૦ જેટલો તેમને બોજો પડે છે. વિદ્યાર્થીઓ સ્કૂલમાં વહેલા જવા માટે આવે છે. પરંતુ ૧.૩૦ થી ૨.૦૦ કલાક ઉભા રહેવા છતાં પણ બસ અને પ્રાઈવેટ સાધન નહીં મળતાં તેઓ ઘરે પાછા જાય છે.